53. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 62790 της 5/9 Νοεμ. 1974 (ΦΕΚ  Β΄ 1131) Περί επανασυστάσεως Επιτροπών παρά τω Επαγγελματικώ Επιμελητηρίω Αθηνών. Έχοντες υπ’ όψει τας διατάξεις: 1.Του άρθρ. 19 του από 4/18.1.46 Β.Δ/τος «περί ρυθμίσεως της διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων» (ΦΕΚ 337/Α/1946), ως αύται ετροποποιήθησαν δια του άρθρ. 3 του από 10/15.3.51 Β.Δ/τος «περί ρυθμίσεως της διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων» (ΦΕΚ 72/Α/1951). 2.Του άρθρ. 2 του υπ’ αριθ. 491/30/31.5.65 (ΦΕΚ 108/Α/1965) Β.Δ/τος «περί διατηρήσεως Συμβουλίων και Επιτροπών των Εμποροβιομηχανικών και Επαγγελματοβιοτεχνικών Επιμελητηρίων κλπ.». 3.Του άρθρ. 5 του Ν.Δ. 86/1974 (ΦΕΚ 287/Α/1974) «περί αυθεντικής ερμηνείας διατάξεως του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων Εισαγωγής και εξαγωγής Εμπορευμάτων, διατάξεων και ρυθμίσεως συναφών θεμάτων». 4.Την υπ’ αριθ. 1/21.10.74 απόφασιν της Διοικητικής Επιτροπής του Επαγγελματικού Επιμελητηρίου Αθηνών, αποφασίζομεν: Επανασυνιστώνται αι κάτωθι Επιτροπαί του Επαγγελματικού Επιμελητηρίου Αθηνών, διατηρηθείσαι δια του υπ’ αριθ. 491/1965 Β.Δ/τος (ανωτ. αριθ. 40α) και καταργηθείσαι μετά την ισχύν του Α.Ν. 65/1967 (τόμ. 2Β σελ. 452,01). α)Επιτροπή Επαγγελματικού Μητρώου. β)Επιτροπή Οργανώσεως Στατιστικών Εργασιών και Συγκριτικών Μελετών και γ)Επιτροπή Ερεύνης και Μελέτης Αγορανομικών Θεμάτων. Η παρούσα, ης η ισχύς άρχεται από 1ης Νοεμ. 1974, δημοσιευθήτω δια της Εφημερίδος της Κυβερνήσεως. 14.Β.αα.53 Εμπορικά και Βιομηχανικά Επιμελητήρια 